Callipogonini

Se systematisk inndeling

Callipogonini er en gruppe av biller som hører til familien trebukker (Cerambycidae). Denne gruppen av hovedsakelig tropiske arter omfatter noen meget store biller.

Utseende 
Store til meget store (30–130 mm), avlange og litt flate, lysbrune til svarte trebukker, uten påfallende hårvekst, men ofte med fløyelsaktig bestøvning. Antennene er lange og tynne, hos hannene gjerne omtrent så lange som kroppen, hos hunnene omtrent halvparten så lange som kroppen. Hodet er forholdsvis kort og bredt, med store, nyreformede fasettøyne. Kjevene (mandiblene) er ofte påfallende forstørrede hos hannene. Pronotum er bredere enn langt og forholdsvis flatt, gjerne med lange pigger langs ytterkanten. Dekkvingene er store og noe flate (dekker nesten alltid bakkroppen), skuldrene rundede. Beina er vanligvis middels lange. Den største arten er den opptil 130 millimeter lange Callipogon armillatus fra Sør-Amerika.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Gruppen er utbredt i tropiske områder og har særlig mange arter i Sør- og Mellom-Amerika, men er også representert i Asia, og med noen få arter i Europa.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Callipogonini Lameere, 1904
 Slekten Apotrophus Bates, 1875
 Slekten Cacodacnus Thomson, 1860
 Slekten Callipogon Audinet-Serville, 1832 - middelsstore til store arter, Mellom- og Sør-Amerika
 Slekten Chorenta Gistel, 1848
 Slekten Ctenoscelis Audinet-Serville, 1832 - tre store arter, Sør-Amerika
 Slekten Cubaecola Lameere, 1912
 Slekten Enoplocerus Audinet-Serville, 1832 - oftest regnet som en underslekt av Callipogon
 Slekten Hephialtes Thomson, 1864
 Slekten Jamwonus Harold, 1879
 Slekten Navosoma Blanchard, 1846
 Slekten Orthomegas Audinet-Serville, 1832 - noen ganger regnet som en underslekt av Callipogon
 Slekten Osphryon Pascoe, 1869
 Slekten Parachorenta Delahaye & Santos-Silva, 2016
 Slekten Seticeros Perger & Santos-Silva, 2010
 Slekten Stictosomus Audinet-Serville, 1832
 Slekten Trichocnemis LeConte, 1851 - noen ganger plassert i Ergatini, noen ganger slått sammen med Eudianodes
 Gruppen Ergatini Fairmaire, 1864 - 15 arter, noen ganger regnet til Callipogonini, noen ganger regnet som en egen stamme.
 Slekten Apocaulus Quentin & Villiers, 1977
 Slekten Callergates Lameere, 1904
 Slekten Ergates Audinet-Serville, 1832 - i Europa:
 Ergates faber (Linnaeus, 1767)
 Slekten Eudianodes Pascoe, 1868
 Gruppen Hopliderini Thomson, 1864 - 15 arter, noen ganger regnet til Callipogonini, noen ganger regnet som en egen stamme.
 Slekten Afraustraloderes Bouyer, 2012
 Slekten Derelophis Quentin & Villiers, 1972
 Slekten Hoplideres Audinet-Serville, 1832 - Afrika
 Slekten Hoplidosterus Gilmour, 1912
 Slekten Pixodarus Fairmaire, 1887

Kilder 

 Liste over artene
 Fauna Europaea, utbredelsesdatabase for europeiske dyr

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.

Prioninae